Document ID: /roh_data/filtered/swiss_laws_in_ROHinterleaved.jsonl.gz/7723

This text was translated from EN into Rumantsch Grischun.

The Confederation shall operate and develop a central civil information system for running a centralised civil register. The Confederation bears the operating and development costs. The cantons shall pay the Confederation an annual fee for the use of the system for the purposes of managing the register of civil status. The Confederation shall involve the cantons in the development of the system and provide technical support in its use. In cooperation with the cantons, the Federal Council regulates:1. the details of the cantons’ involvement in developing the system;2. the amount to be paid by the cantons for its use; 3. the rights of access of the civil register authorities and other agencies with access rights;4. how the Confederation and cantons cooperate over running the system;5. the organisational and technical measures necessary to safeguard data protection and data security and the supervision of compliance with the data protection regulations;6. data archiving. It may provide for the costs of services for third parties for purposes unrelated to civil status matters to be charged to these third parties. Inserted by No I of the FA of 5 Oct. 2001 (Electronic civil register) (AS 2004 2911;  BBl 2001 1639). Inserted by No I 1 of the FA of 15 Dec. 2017 (Registration of Civil Status and Land Register), in force since 1 Jan. 2019 (AS 2018 4017; BBl 2014 3551). Amended by Annex 1 No II 16 of the Data Protection Act of 25 Sept. 2020, in force since 1 Sept. 2023 (AS 2022 491; BBl 2017 6941).

La Confederaziun maina e sviluppa in sistem d’infurmaziun central da persunas per l’administraziun dal register dal stadi civil. Ella surpiglia ils custs da gestiun e da svilup. Ils chantuns pajan a la Confederaziun ina taxa annuala per duvrar il sistem per intents dals fatgs dal stadi civil. La Confederaziun includa ils chantuns en il svilup dal sistem. Ella als porscha sustegn professiunal per duvrar il sistem. En cooperaziun cun ils chantuns regla il Cussegl federal:1. ils detagls da l’inclusiun dals chantuns en il svilup dal sistem;2. l’autezza da la taxa dals chantuns per duvrar il sistem;3. ils dretgs d’access da las autoritads dal stadi civil e dals ulteriurs posts che han in dretg d’access;4. la collavuraziun operaziunala tranter la Confederaziun ed ils chantuns;5. las mesiras organisatoricas e tecnicas ch’èn necessarias per garantir la protecziun e la segirezza da las datas, sco er la surveglianza da l’observanza da las prescripziuns davart la protecziun da datas;6. l’archivaziun da las datas. La Confederaziun po prevair ch’ils custs da prestaziuns per terzas persunas ordaifer ils fatgs dal stadi civil vegnian mess a quint a questas terzas persunas. Integrà tras la cifra I da la LF dals 5 d’oct. 2001 (administraziun electronica dal register dal stadi civil) (AS 2004 2911; BBl 2001 1639). Versiun tenor la cifra I 1 da la LF dals 15 da dec. 2017, en vigur dapi il 1. da schan. 2019 (AS 2018 4017; BBl 2014 3551). Versiun tenor la cifra II 16 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941).